CELEX: 62010TN0069
Language: sl
Date: 2010-02-18 00:00:00
Title: Zadeva T-69/10: Tožba, vložena 18. februarja 2010 – IRO proti Komisiji

17.4.2010   
            
            
               SL
            
            
               Uradni list Evropske unije
            
            
               C 100/61
            
         Tožba, vložena 18. februarja 2010 – IRO proti Komisiji
   (Zadeva T-69/10)
   2010/C 100/90
   Jezik postopka: italijanščina
   
      Stranki
   
   
      Tožeča stranka: Industrie Riunite Odolesi SpA (IRO) (Via Brescia, Italija) (zastopnika: A. Giardina, odvetnik, P. Tomassi, odvetnik)
   
      Tožena stranka: Evropska komisija
   
      Predlogi tožeče stranke
   
   
               —
            
            
               Izpodbijana odločba naj se razveljavi;
            
         
               —
            
            
               podredno, globa, ki je bila naložena z izpodbijano odločbo, naj se odpravi ali zmanjša;
            
         
               —
            
            
               Komisiji naj se naloži plačilo stroškov.
            
         
      Tožbeni razlogi in bistvene trditve
   
   Tožbeni razlogi in trditve so podobni kot v zadevi T-55/10, SP proti Komisiji.
   Tožeča stranka zatrjuje zlasti:
   
               —
            
            
               kršitev zakona in prekoračitev pooblastil, ker je Komisija sprejela odločbo, s katero je tožečo stranko kaznovala zaradi sodelovanja pri domnevnem cenovnem kartelu, ne da bi preučila vsa dokazila, ob odsotnosti dokumentov o cenikih;
            
         
               —
            
            
               kršitev pravil postopka iz Uredbe ES št. 1/2003 (1), ker je Komisija po tem, ko je Sodišče prve stopnje razglasilo ničnost Odločbe št. C(2002) 5087 konč. z dne 17. decembra 2002, sprejela izpodbijano odločbo, ne da bi opravila kakršno koli procesno dejanje, kot na primer predložitev obvestila o ugotovitvah o možnih kršitvah strankam in/ali zaslišanje strank, in ne da bi v postopek vključila nacionalne organe, zaradi česar je ves postopek Komisije pomanjkljiv, nepravilen in nezakonit ter je kršena pravica kaznovanih podjetij do obrambe;
            
         
               —
            
            
               pomanjkljivost obravnave in obrazložitve, ker Komisija ni pravilno presodila dejstev v zvezi z velikostjo trga in vplivom zatrjevanega sporazuma, pridobljenih med preiskavo.
            
         Tožeča strank podredno predlaga odpravo ali zmanjšanje globe, ki je bila naložena z izpodbijano odločbo.
   
      (1)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, str. 1).